**UDHËZIMET LIDHUR ME PROCEDURËN PËR SINJALIZIM NË PAJTIM ME LEGJISLACIONIN NË FUQI**

**Baza ligjore:**

Ligji Nr. 06/L -085 për mbrojtjen e sinjalizuesve, neni 28 paragrafi 1

Rregullore (QRK) - Nr. 03/2021 për përcaktimin e procedurës për pranimin dhe trajtimin e rasteve të sinjalizimit, neni 6 paragrafi 2 dhe neni 9

Referuar bazës ligjore neni 28 paragrafi 1 i Ligjit për mbrojtjen e sinjalizuesve “Punëdhënësi është i obliguar t’iu sigurojë të punësuarëve udhëzime me shkrim lidhur me procedurat për sinjalizimin”

Procedura për sinjalizim është si në vijim:

-Sinjalizuesi e paraqet informacionin tek zyrtari përgjegjës për trajtimin e rasteve të sinjalizimeve

-Informata duhet të jetë e kuptueshme dhe të përmbajë të dhënat e personit kundër të cilit paraqitet sinjalizimi si dhe pretendimet dhe faktet të cilat i disponon sinjalizuesi

-Sinjalizimi mund të paraqitet tek zyrtari përgjegjës për trajtimin e rasteve të sinjalizimeve: me shkrim, me postë apo e-mail dhe gojarisht

-Zyrtari përgjegjës evidenton raportimin e pranuar në interes publik dhe e regjistron në regjistër

-Me rastin e paraqitjes së raportimit, sinjalizuesi pranon një letër dëshmi të nënshkruar nga zyrtari përgjegjës apo konfirmimin përmes email-it

-Kur informata paraqitet gojarisht, zyrtari përgjegjës e përpilon informatën me shkrim dhe të njëjtën e nënshkruajnë sinjalizuesi dhe zyrtari përgjegjës

Për lehtësimin e dorëzimit të raportimeve në interes publik duhet të përdoret formulari për raportimin në interes public, i cili është i publikuar në faqen zyrtare të kompanisë

Shtojca nr.1: Formular për raportimin në interes publik